་། མཇུག་ཏུ། གཞོན་ནུ་མའི་མཆོད་པ་བསྟན་ཟིན་ཏོའི་མཐའ་ཅན། ༈ དེ་རྗེས་གཏོར་ཆོག་མགོར། ལྔ་པ་གནས་སྐབས་ཐམས་ཅད་དང་འབྲེལ་བ་གཏོར་མའི་ཆོ་ག་ནི་ཞེས་དང་། མཇུག་ཏུ། གཏོར་མའི་ཆོ་ག་བསྟན་ཟིན་ཏོའི་མཐའ་ཅན། ༈ དེ་རྗེས་སྦྱིན་སྲེག་མགོར། དྲུག་པ་སྦྱིན་སྲེག་ལ་གཉིས། ནང་གི་དང་ཕྱིའོ། །ཞེས་དང་། མཇུག་ཏུ། སྦྱིན་སྲེག་བསྟན་ཟིན་ཏོའི་མཐའ་ཅན། ༈ དེ་རྗེས་བསྲུང་འཁོར་མགོར། བདུན་པ་བསྲུང་བའི་འཁོར་ལོ་འབྲི་བ་ནི། །ཞེས་དང་། མཇུག་ཏུ། བསྲུང་བའི་འཁོར་ལོ་བསྟན་ཟིན་ཏོའི་མཐའ་ཅན། ༈ དེ་རྗེས་སུམྦྷ་ནིའི་ཆོ་ག་མགོར། བརྒྱད་པ་སུམྦྷ་ནིའི་ཆོ་ག་ནི། ཞེས་དང་། མཇུག་ཏུ། སུམྦྷ་ནིའི་ཆོ་ག་བསྟན་ཟིན་ཏོའི་མཐའ་ཅན། ༈ དེ་རྗེས་དགུ་པ་བསྒོམ་པས་ཕྱིར་བཟློག་པ་མགོར། དེ་ནས་བསྒོམ་པས་ཕྱིར་བཟློག་པ་ནི། ཞེས་དང་། མཇུག་ཏུ། བསྒོམ་པས་ཕྱིར་བཟློག་པ་བསྟན་ཟིན་ཏོ། ༈ །དེ་རྗེས་བྲིས་པས་ཕྱིར་བཟློག་པ་མགོར། བཅུ་པ་བྲིས་པས་ཕྱིར་བཟློག་པ་ནི་ཞེས་དང་། མཇུག་ཏུ། རྣལ་འབྱོར་པ་གྲགས་པ་རྒྱལ་མཚན་གྱིས་ཡི་གེར་བཀོད་པའི་མཐའ་ཅན། རྒྱུད་ཡིག་ལ་མཆན་བཅས། དེ་རྣམས་ཀྱིས་ལས་བཅུ་རྫོགས་ནས། ༈ དེ་རྗེས་དོན་གྲུབ་མའི་སྒྲུབ་ཐབས་མགོར། ན་མཿབཛྲ་བྷཱ་ར་ནི་ཡེ། ལུས་གཞལ་ཡས་ཁང་དུ་བསྒོམ་པའི་ཞེས་དང་། མཇུག་ཏུ། རྗེས་གནང་རྣམས་དུས་གཅིག་ཏུ་མཛད་སྣང་ངོ་། །མངྒ་ལཾ་གྱི་མཐའ་ཅན། རྗེ་བཙུན་རིན་པོ་ཆེས་མཛད་པ་རྣམས་སྡེ་ཚན་གཅིག་དང་། ༈ ཡང་ཞལ་གཉིས་མའི་སྒྲུབ་ཐབས་ངག་འདོན་མགོར། བླ་མ་དམ་པ་རྣམས་ལ་ཕྱག་འཚལ་ལོ། །དཔལ་རྡོ་རྗེ་རྣལ་འབྱོར་མ་སྒྲུབ་པར་འདོད་པས། ཞེས་དང་། མཇུག་ཏུ། འཇིགས་པ་གང་གིས་ཀྱང་མི་ཚུགས་ཤིང་དངོས་གྲུབ་ཐམས་ཅད་ཐོབ་པར་འགྱུར་རོ། །ཤུ་བྷཾ་གྱི་མཐའ་ཅན་གོང་མའི་གསུང་རྒྱུན་རྙིང་མ། ༈ ཡང་ཞལ་གཉིས་མའི་སྒྲུབ་ཐབས་པཎྜི་ཏ་གྲགས་པ་རྒྱལ་མཚན་གྱིས་མཛད་པ་མགོར། ན་མོ་གུ་རུ་བྷྱཿ རྡོ་རྗེ་ཕག་མོའི་སྒྲུབ་ཐབས་ཉམས་སུ་ལེན་པར་འདོད་པས། ཞེས་དང་། མཇུག་ཏུ། ཅེས་པ་འདི་ཡང་མ་ཏི་ཙི་ཏྲས་བྲག་དཀར་ཆོས་སྡིངས་སུ་སྦྱར་བའོ། །དགེ་ཞིང་བཀྲ་ཤིས་ཀྱི་མཐའ་ཅན་མཆན་བཅས། ༈ ཡང་ཞལ་གཉིས་མའི་བསྲུང་འཁོར་ཤིན་ཏུ་ཟབ་པ་མགོར། ན་མོ་བཛྲ་ཡོ་གི་ནཱི། འདིའི་འཁོར་ལོ་བསྒོམ་པར་འདོད་པས། སྐྱབས་སུ་འགྲོ་བ་དང་། ཞེས་དང་། མཇུག་ཏུ། མདོ་སྤྱོད་གཟིམས་ཁང་དུ་ལེགས་པར་བྲིས་པའོ། །མངྒ་ལཾ། དགེ་བར་གྱུར་ཅིག་གི་མཐའ་ཅན། གློ་བོ་མཁན་ཆེན་གྱིས་མཛད་པ། ༈ ཡང་བྱིན་རླབས་ཀྱི་ཡི་གེ་གུང་རུས་མཛད་པ་མགོར། ཕག་མོ་ཞལ་གཉིས་མ་འདི་རྒྱལ་པོ་ཨིནྡྲ་བྷུ་ཏིའི་མཛད་པ་འདྲ་ཡང་། ཞེས་དང་། མཇུག་ཏུ། བློ་གྲོས་བརྟན་པ། དཔལ་ལྡན་ཚུལ་ཁྲིམས། རྡོ་རྗེ་འཆང་ཀུན་དགའ་བཟང་པོའི། ཤུ་བྷཾ་གྱི་མཐའ་ཅན། ༈ ཡང་བྱིན་རླབས་བྱ་ཚུལ་མགོར། ན་མོ་བཛྲ་ཝཱ་ར་ཧྱེ། རྒྱལ་བ་ཀུན་གྱི་ཡུམ་གྱུར་པའི། །རྡོ་རྗེ་བཙུན་མོ་ལ་བཏུད་ནས། །ཞེས་དང་། མཇུག་ཏུ། དབེན་གནས་གླིང་ཁ་བདེ་བ་ཅན་དུ་སྦྱར་བའོ། །བིསྟ་རོ་ད་ཡ་བྷ་ཝནྟུའི་མཐའ་ཅན། ས་ལོས་མཛད་པ། ༈ ཡང་མངོན་རྟོགས་མགོར། བླ་མ་དང་རྗེ་བཙུན་རྣལ་འབྱོར་མ་གཉིས་སུ་མེད་པ་ལ་ཕྱག་འཚལ་ཞིང་སྐྱབས་སུ་མཆིའོ། །ཞེས་དང་། མཇུག་ཏུ། ཀླུ་སྒྲུབ་བདག་གིས་སྦྱར་བ་དགེ་ཞིང་བཀྲ་ཤིས་ཀྱི་མཐའ་ཅན། ༈ ཡང་དབང་ཆོག་སྙིང་པོ་གསལ་བ་མགོར། བླ་མ་དང་རྗེ་བཙུན་རྣལ་འབྱོར་མ་གཉིས་སུ་མེད་པ་ལ་ཕྱག་འཚལ་ཞིང་སྐྱབས་སུ་མཆིའོ། །ཞེས་དང་། མཇུག་ཏུ། ཀུ་ས་ལིའི་བནྡྷེ་ནཱ་གརྫུ་ནས་དཔལ་གཉན་ཡོད་ཀྱི་བླ་བྲང་དཀར་པོའི་གཟིམ་ཆུང་ཚེ་རིང་གུར་ཁང་དུ་སྦྱར་བའོ། །མངྒ་ལཾ་གྱི་མཐའ་ཅན་ཀླུ་སྒྲུབ་ཀྱིས་མཛད་པ། ༈ ཡང་སྒྲུབ་ཐབས་དང་བྱིན་རླབས་ཀྱི་ཆོ་ག་བཀླག་ཆོག་ཏུ་བཀོད་པ་མགོར། པདྨ་མི་རོ་ཉི་མའི་དཀྱིལ་འཁོར་སྟེང་། །སྐྱེ་དགུའི་སྐྱབས་གཅིག་རྡོ་རྗེ་རྣལ་འབྱོར་མ། །ཞེས་དང་། མཇུག་ཏུ། སྐྱེ་དགུ་རྣམས་བདེ་ལེགས་སུ་གྱུར་ཅིག །བརྒྱུད་པ་ནི། རྡོ་རྗེ་འཆང་། རྡོ་རྗེ་ཕག་མོ། གྲུབ་ཆེན་ལཱ་བ་པ། ཞེས་པ་ནས། རྗེ་བླ་མ་དབང་ཕྱུག་རབ་བརྟན། དེས་བདག་ལའོའི་མཐའ་ཅན། ངག་དབང་ཆོས་གྲགས་ཀྱིས་མཛད་པ། དེ་རྣམས་ཀྱིས་ཨིནྡྲ་མཁའ་སྤྱོད་ཕག་མོ་ཞལ་གཉིས་མའི་སྐོར་རྫོགས་ནས། ༈ མཻ་ཏྲི་མཁའ་སྤྱོད་ཀྱི་སྐོར་ལ། ཐོག་མར། ༈ མཻ་ཏྲི་མཁའ་སྤྱོད་དམ་རིག་པ་འཛིན་མ་རྩེན་དམར་གྲགས་པའི་ཆོས་སྐོར་ཡོངས་རྫོགས་ལས། རྒྱུད་ཀྱི་དུམ་བུ་རྗེ་བཙུན་ཆེན་པོའི་གསུང་མཆན་དང་བཅས་པ་མགོར། དེ་ན་ཡང་དག་པར་བཤད་པར་བྱ་སྟེ། ཞེས་དང་། མཇུག་ཏུ། ཕྱིས་རྒྱ་གར་དུ་བྱོན་ནས་བླ་མ་ཨ་ཉིད་ལས་གསན་གྱི་མཐའ་ཅན་མཆན་བཅས། ༈ ཡང་དེ་རྗེས་སྒྲུབ་ཐབས་རྒྱ་གཞུང་མགོར། རྒྱ་གར་སྐད་དུ། བི་དྱ་དྷཱ་རི་ཀི་ལི་ཤྲཱི་བཛྲ་ཝཱ་རཱ་ཧཱི་ས་དྷཱ་ན། བོད་སྐད་དུ། རྡོ་རྗེ་ཕག་མོ་རིག་པ་འཛིན་མ་རྩེན་མའི་སྒྲུབ་པའི་ཐབས། དཔལ་རྡོ་རྗེ་རྣལ་འབྱོར་མ་ལ་ཕྱག་འཚལ་ལོ། །ཞེས་དང་། མཇུག་ཏུ། སྒྲུབ་ཐབས་སློབ་དཔོན་གཉིས་མེད་རྡོ་རྗེས་མཛད་པ་རྫོགས་སོའི་མཐའ་ཅན་མཆན་བཅས། ༈ ཡང་རྗེས་གནང་གི་ཆོ་ག་རྒྱ་གཞུང་མགོར། རྒྱ་གར་སྐད་དུ། བི་དྱ་དྷཱ་རི་ཀི་ལི་བཛྲ་ཡོ་གི་ནཱི་ཨཛྙ་བི་དྷི། བོད་སྐད་དུ། རིག་པ་འཛིན་མ་རྩེན་མ་རྡོ་རྗེ་རྣལ་འབྱོར་མའི་རྗེས་སུ་གནང་བའི་ཆོ་ག དཔལ་རྡོ་རྗེ་རྣལ་འབྱོར་མ་ལ་ཕྱག་འཚལ་ལོ། །ཞེས་དང་། མཇུག་ཏུ། པཎྜི་ཏ་དེ་ཉིད་དང་བཙུན་པ་དར་མ་ཡོན་ཏན་གྱིས་བསྒྱུར་བའོ། །ཤུ་བྷཾ་སརྦ་ཛ་ག་ཏཾ་གྱི་མཐའ་ཅན་རྗེ་བཙུན་གྱི་གསུང་མཆན་དང་བཅས་པ། ༈ ཡང་སྒྲུབ་ཐབས་བྱིན་རླབས་དང་བཅས་པ་མགོར། ན་མོ་གུ་རུ་བཛྲ་ཡོ་གི་ནཱི། འགྲོ་ལ་རབ་ཆགས་དམར་བའི་མདངས་ལྡན་ཞལ་གཅིག་སྤྱན་གསུམ་གྱེན་དུ་གཟིགས། །ཞེས་དང་། མཇུག་ཏུ། ལྕགས་ཕོ་བྱི་ལོའི་བརྒྱད་པའི་བརྒྱད་ལ་སྤྲོ་ལུང་ནག་ཕུག་དགོན་པར་སྦྱར་གྱི་མཐའ་ཅན། ༈ ཡང་དེ་རྗེས་བསྟོད་པ་མགོར། ན་མོ་གུ་རུ་བཛྲ་ཡོ་གི་ནཱི། ཡོན་ཏན་མཐའ་ཡས་རྒྱལ་བ་ཀུན་གྱི་དངོས། །ཞེས་དང་། མཇུག་ཏུ། མི་རྗེའི་བཞུགས་གནས་ཡུལ་ཆོས་ཁབ་ཏུ་སྦྱར། མངྒ་ལཾ་བྷ་ཝནྟུ་ཤུ་བྷཾ་གྱི་མཐའ་ཅན། འདི་གཉིས་སྤྲོ་ལུང་ཀུན་སྨོན་གྱིས་མཛད་པ། ༈ ཡང་མངོན་དཀྱིལ་མགོར། བླ་མ་དང་རིག་པ་འཛིན་པ་རྩེན་མའི་རྣལ་འབྱོར་མ་ལ་ཕྱག་འཚལ་ལོ། །ཞེས་དང་། མཇུག་ཏུ། ཀུན་དགའི་མིང་ཅན་བདག་གིས་བཀོད། །མཻ་ཏྲི་མཁའ་སྤྱོད་ཀྱི་སྒྲུབ་ཐབས་ས་མ་པ་ཐའི་མཐའ་ཅན། དགའ་ལྡན་པ་ཀུན་བསོད་ཀྱིས་མཛད་པ། ༈ ཡང་དེ་རྗེས། མཻ་ཏྲི་མཁའ་སྤྱོད་ཀྱི་སྒྲུབ་ཐབས་གསལ་བྱེད་ཉན་ཆེན་པོའི་གསུང་སྒྲོས་སྒོམ་པས་སྐྱོ་ན་སྔགས་བཟླ་བར་བྱའོ། །ྀཨཚའི་མཐའ་ཅན། ༈ ཡང་མངོན་དཀྱིལ་དངོས་གྲུབ་དཔལ་འབྱུང་མགོར། བློ་གསལ་མཁས་པའི་གྲུ་བཟུང་ནས། མཻ་ཏྲི་མཁའ་སྤྱོད་རྒྱ་མཚོ་ཆེར། །ཞེས་དང་། མཇུག་ཏུ། སྟག་ལོ་ཟླ་བ་གཉིས་པའི་དཀར་ཕྱོགས་ཡོན་ཏན་མཐའ་དག་ཉ་གང་ཞིང་རྫོགས་པ་ལྔའི་ཚེས་ལ་སྦྱར་བ་དགེ་ཞིང་བཀྲ་ཤིས་ཀྱི་མཐའ་ཅན་ཀླུ་སྒྲུབ་རྒྱ་མཚོས་མཛད་པ། ༈ ཡང་མཻ་ཏྲི་མཁའ་སྤྱོད་ཀྱི་མངོན་རྟོགས་མགོར། མཁྱེན་ཡངས་བློ་གྲོས་གསལ་བ་དཔལ་གྱི་རི། །རྣམ་ཐར་རྩེ་བརྒྱད་ཟླུམ་པོའི་མེ་ཏོག་ཚལ། །ཞེས་དང་། མཇུག་ཏུ། སྨོན་ལམ་དང་བཀྲ་ཤིས་ཀྱིས་མཐའ་བརྒྱན་པར་བྱའོ། །མངྒ་ལཾ་གྱི་མཐའ་ཅན་མཆན་གཅིག་བཅས་ཀླུ་སྒྲུབ་རྒྱ་མཚོས་མཛད་པ། ༈ ཡང་བྱིན་རླབས་ཀྱི་ཟུར་འདེབས་མགོར། ཡང་དཔལ་གྱི་རིར་གྲུབ་ཆེན་ཤ་བ་རིས་བྱིན་གྱིས་བརླབས་པ་རྗེས་མཻ་ཏྲི་བའི་ཕག་མོ་འདི་ནི། ཞེས་དང་། མཇུག་ཏུ། འོན་ཀྱང་འདི་རྣམས་བླ་མ་སྤྲོ་ལུང་པ་ཀུན་སྨོན་གྱི་ཡིག་ཆ་རྣམས་དགོས་གསུང་ངོ་། །དགེའོའི་མཐའ་ཅན་གུང་རུས་མཛད་པ། ༈ ཡང་སྒྲུབ་ཐབས་དང་བྱིན་རླབས་གོ་བདེ་བཀླག་ཆོག་ཏུ་བཀོད་པ་མགོར། འགྲོ་ལ་རྗེས་ཆགས་དམར་བའི་མདངས་འོད་ཅན། །ཞེས་དང་། མཇུག་ཏུ། སུམ་པ་ལོཙྪ་བ་དར་མ་ཡོན་ཏན། རྗེ་བཙུན་གྲགས་པ། ཆོས་རྗེ་ཁུ་དབོན། མན་ཨིནྡྲ་མཁའ་སྤྱོད་དང་འདྲ། དགེའོ། །བཀྲ་ཤིས་སོའི་མཐའ་ཅན་ངག་དབང་ཆོས་གྲགས་ཀྱིས་མཛད་པ། དེ་རྣམས་ཀྱིས་མཻ་ཏྲི་མཁའ་སྤྱོད་ཀྱི་སྐོར་ཡོངས་སུ་རྫོགས་ནས། ༈ ཞར་བྱུང་ཨིནྡྲ་མཻ་ཏྲིའི་དཔེ་རིས་སྐོར་ལ། དེ་གཉིས་ཀྱི་སྐུ་ཚོམ་བུའི་དཀྱིལ་འཁོར། ཐུགས་སིནྡྷུ་རའི་དཀྱིལ་འཁོར། འདས་གཏོར། འཇིག་རྟེན་པའི་གཏོར་མ་སྔོན་འགྲོ་གཏོར་མའི་དཔེ་རིས་དང་བཅས་པ་སྟེ་རྗེ་བཙུན་ས་སྐྱ་པའི་གསེར་ཆོས་ཨིནྡྲ་མཻ་ཏྲི་གཉིས་ཀྱི་སྐོར་རྫོགས་ནས། ༈ དཔྱལ་ལུགས་ཀྱི་ཕག་མོའི་སྐོར་ལ། ཐོག་མར་རྒྱ་གཞུང་སྒྲུབ་ཐབས་མགོར། རྒྱ་གར་སྐད་དུ། སརྦ་ཨརྠ་སིདྡྷ་པ་ཏ་ན་མ། བོད་སྐད་དུ། དོན་ཐམས་ཅད་གྲུབ་པ་ཞེས་བྱ་བའི་སྒྲུབ་ཐབས། རྡོ་རྗེ་ཕག་མོ་ལ་ཕྱག་འཚལ་ལོ། །ཞེས་དང་། མཇུག་ཏུ། སློབ་དཔོན་ཆེན་པོ་མཁས་པ་གྲུབ་པ་ཨ་ཝ་དྷཱུ་ཏི་པས་མཛད་པ་རྫོགས་སོ། །བལ་པོ་ཨ་ཙརྻ་བྷ་རནྡྲ་རུ་རྩེ་དང་། ལོ་ཙཱ་བ་བློ་ལྡན་ཤེས་རབ་ཀྱིས་བསྒྱུར་བའོའི་མཐའ་ཅན་མཆན་བཅས། ༈ ཡང་དེ་རྗེས་སྒྲུབ་ཐབས་རྒྱ་གཞུང་ཡེ་ཤེས་འཕོ་བ་ཞེས་བྱ་བ་མགོར། རྒྱ་གར་སྐད་དུ། ཛྙཱ་ན་བེ་ཤ་ན་མ། བོད་སྐད་དུ། ཡེ་ཤེས་འཕོ་བ་ཞེས་བྱ་བ་རྡོ་རྗེ་རྣལ་འབྱོར་མ་ལ་ཕྱག་འཚལ་ལོ། །ཞེས་དང་། མཇུག་ཏུ། ཡེ་ཤེས་དབབ་པའི་ཆོ་ག་ལས་བསྒོམ་པའི་ཆོ་གའི་མཐའ་ཅན་མཆན་བཅས། ༈ དེ་རྗེས་སློབ་མ་རྗེས་གཟུང་གི་ཆོ་ག་མགོར། སློབ་མ་གུས་ལྡན་ཞབས་པད་ལ་བཏུད་རྣམས་ཀྱིས་གསོལ་བ་བཏབ་གྱུར་བླ་མ་ཡི། །ཞེས་དང་མཇུག་ཏུ། སློབ་མ་རྗེས་སུ་བཟུང་བའི་ཆོ་གའོ་མཐའ་ཅན་མཆན་བཅས། ༈ ཡང་ཕྱི་རོལ་མཆོད་པའི་ཆོ་ག་མགོར། ཡང་དག་གྲུབ་དང་སློབ་མ་བཟང་འཛིན་པའི་ཆོ་ག་ཕྱི་རོལ་ཆོ་ག་བྱེད་གྱུར་པའི་ཞེས་དང་། མཇུག་ཏུ། ཕྱི་རོལ་མཆོད་པའི་ཆོ་གའོའི་མཐའ་ཅན་མཆན་བཅས། ༈ ཡང་འཁོར་ལོ་མཆོད་པའི་ཆོ་ག་མགོར། གང་བཤད་ཟིན་ཆོ་ག་མཆོག་གི་ཉིན་རེ་བཞིན་ནི་འཁོར་ལོ་མཆོད་ཅིང་། ཞེས་དང་། མཇུག་ཏུ། ཡེ་ཤེས་དབབ་པ་ཞེས་བྱ་བ་རྣལ་འབྱོར་གྱི་ཆོ་ག་དཔལ་སྟོང་ཉིད་ཏིང་ངེ་འཛིན་གྱིས་མཛད་པ་རྫོགས་སོའི་མཐའ་ཅན། ༈ ཡང་དེ་རྗེས་དབུ་བཅད་མའི་སྒྲུབ་ཐབས་རྒྱ་གཞུང་མགོར། རྒྱ་གར་སྐད་དུ། ཙནྡྷ་མུནྡྷ་བཛྲ་ཝཱ་ར་ཧི་ས་དྷཱ་ན། བོད་སྐད་དུ། རྡོ་རྗེ་ཕག་མོ་དབུ་བཅད་མའི་སྒྲུབ་ཐབས། དཔལ་རྡོ་རྗེ་ཕག་མོ་དབུ་བཅད་མའི་སྒྲུབ་ཐབས། དཔལ་རྡོ་རྗེ་ཕག་མོ་ལ་ཕྱག་འཚལ་ལོ། །ཞེས་དང་། མཇུག་ཏུ། ལཀྵི་མས་མཛད་པའི་སྒྲུབ་ཐབས་རྫོགས་སོ། །ཁུ་དགེ་བཤེས་ནེ་ཙོས་བསྒྱུར་བའོ་མཐའ་ཅན། ༈ ཡང་དེ་རྗེས་དབུ་བཅད་མའི་སྒྲུབ་ཐབས་རྒྱ་གཞུང་མགོར། རྒྱ་གར་སྐད་དུ། ཙཎྜ་མུཎྜ་པཌཱ་ན་མ། བོད་སྐད་དུ། དབུ་བཅད་མའི་སྒྲུབ་ཐབས་ཞེས་བྱ་བ། དཔལ་རྡོ་རྗེ་མཁའ་འགྲོ་མ་ལ་ཕྱག་འཚལ་ལོ། །ཞེས་དང་། མཇུག་ཏུ།
འདི་བྲམ་ཟེ་ཡིན།་་་་་
བིརྺ་པས་མཛད་པ་རྫོགས་སོ། །བལ་པོའི་པཎྜི་ཏ་བྷ་ལེནྡྲ་རུ་ཙེ་དང་། བོད་ཀྱི་ལོཙྪ་བ་སྨ་ཆོས་འབར་གྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོའི་མཐའ་ཅན་མཆན་བཅས། ༈ དེ་རྗེས་སྦྱིན་སྲེག་གི་ཆོ་ག་རྒྱ་གཞུང་མགོར། རྒྱ་གར་སྐད་དུ། ཤྲཱི་བཛྲ་ཡོ་གི་ནི་ཧོ་མ་བི་ཊི། བོད་སྐད་དུ། དཔལ་རྡོ་རྗེ་རྣལ་འབྱོར་མའི་སྦྱིན་སྲེག་གི་ཆོ་ག དཔལ་རྡོ་རྗེ་རྣལ་འབྱོར་མ་ལ་ཕྱག་འཚལ་ལོ། །ཞེས་དང་། མཇུག་ཏུ། སངས་རྒྱས་སྦྱིན་གྱིས་མཛད་པའོ། །བལ་པོའི་པཎྜི་ཏ་བྷ་ལེན་རུ་ཙི་དང་། ལོཙྪ་བ་བློ་ལྡན་ཤེས་རབ་ཀྱིས་བསྒྱུར་བའོའི་མཐའ་ཅན། མཆན་བཅས་པ་རྣམས་སྡེ་ཚན་གཅིག་དང་། ༈ ཡང་རྣལ་འབྱོར་མའི་བརྒྱུད་པའི་རྣམ་ཐར་མགོར། ན་མོ་གུ་རུ་བཛྲ་དྷ་ར་ཡ། རབ་ཡངས་བདེ་སྟོང་མཁའ་དབྱིངས་ལ། །ཞེས་དང་། མཇུག་ཏུ། བླ་མ་དགེ་བའི་བཤེས་གཉེན་དུ་མའི་ཞལ་ངོར་བསོད་སྙོམས་པ་རིན་ཆེན་རྒྱལ་མཚན་གྱིས་གཙང་གཡས་སུ་ཉུག་གི་ཕུ་རྫོང་ཁའི་དབེན་གནས་དམ་པར་ཡི་གེར་བཀོད་པ་ལ་བླ་མ་མཁའ་འགྲོའི་ཚོགས་ཀྱིས་བཟོད་པར་མཛད་ཅིང་བྱིན་གྱིས་བརླབ་ཏུ་གསོལ། ྀཨཚ་མངྒ་ལཾ་གྱི་མཐའ་ཅན། ༈ ཡང་རྫོགས་རིམ་སྒོམ་པ་དྲུག་པའི་འཁྲིད་ཡིག་མགོར། བླ་མ་དམ་པ་རྣམས་དང་དཔལ་རྡོ་རྗེ་རྣལ་འབྱོར་མ་ལ་ཕྱག་འཚལ་ཞིང་སྐྱབས་སུ་མཆིའོ། །བླ་མ་སྨན་ལུང་པ་དཔྱལ་ཀུན་དགའ་རྡོ་རྗེས་ཞེས་དང་། མཇུག་ཏུ། གདམས་པའི་གནད་ཀྱིས་ཟིན་པར་བྱས་ནས་བྱུང་རྒྱལ་དུ་མཉམ་རྗེས་འབྲེལ་བར་བསྐྱངས་པས་མྱུར་དུ་རྡོ་རྗེ་འཆང་འགྲུབ་པར་འགྱུར་རོའི་མཐའ་ཅན་མཛད་བྱང་མེད་པ། ༈ ཡང་བྱིན་རླབས་ཀྱི་ཐོ་ཡིག མཁན་ཆེན་བསོད་ནམས་ལྷུན་གྲུབ་ཀྱིས་མཛད་པ་མགོར། ན་མོ་བཛྲ་ཝཱ་རཱ་ཧི། འདིར་བླ་མ་དཔྱལ་པ་རྣམས་ལས་བརྒྱུད་པའི་